Gorsaf Reilffordd Harbwr Porthmadog

Gorsaf reilffordd yn nhref Porthmadog, Gwynedd, yw Gorsaf Reilffordd Harbwr Porthmadog, sy'n derminws i ddwy reilffordd, sef Rheilffordd Ffestiniog - a dechreuwyd ym 1836 i gludo llechi o Flaenau Ffestiniog i Borthmadog - a Rheilffordd Eryri, sy'n cysylltu Porthmadog a Chaernarfon.

Hanes
Saif yr orsaf ar ben gorllewin Y Cob, a adeiladwyd yn 1842 ar draws y Traeth Mawr, Agorwyd yr orsaf ar 6 Ionawr 1865. Defnyddiwyd yr orsaf gan drenau Reilffordd Eryri o 1923 hyd at 1936. Ailenwyd yr orsaf 'Portmadoc Old' ym1923, i'w gwahanieithi o 'Portmadoc New', adeiladwyd ar groesfan rhwng Rheilffordd Eryri a Lein Arfordir Cambrian. Daeth yr orsaf 'Portmadoc Harbour' eto yn llawrlyfr Bradshaw 1930Gwefan Festipedia. Caewyd yr orsaf i deithwyr ar 15 Medi 1939.

Ailagorwyd yr orsaf i deithwyr ar Reilffordd Ffestiniog yn ei newydd wedd ar 23 July 1955 gan Janet Jones, Brenhines Twristiaeth Cymru.

Ailagorwyd Rheilffordd Eryri hyd at Borthmadog yn 2011. Cwblhawyd platfform newydd ar gyfer trenau Rheilffordd Eryri yn 2014, ar ôl gwaith yn costio £1.3 miliwn o bunnau.Daily Post, 24 Mawrth 2014 Lledwyd Y Cob yn ymyl yr orsaf er mwyn creu digon o le i'r platfform.

Adeiladau
bawd|chwith|Yr Orsaf
Mae'r adeiladau cerrig presennol wedi disodli adeiladau pren cynharach, a defnyddiwyd ar safleoedd eraill ar y rheilffordd. Adeiladwyd y rhai presennol rhwng 1878 a 1879; ychwanegwyd y sied nwyddau ym 1880; fe'i cysylltwyd a'r hen adeilad nwyddau gan estyniad helaeth ym 1975. Mae cyfleusterau ar gyfer teithwyr yn cynnwys swyddfa ymholiadau a thocynnau, siop, caffi a bar. Yn yr adeilad mae swyddfeydd y cwmni hefyd.

chwith|bawd|chwith|260px|Locomotif Beyer Garratt yng ngorsaf Harbwr Porthmadog

Cyfeiriadau
 Boyd, James I.C. (1975). The Festiniog Railway 1800 - 1974; Cyfrol. 1 - History and Route. Blandford: Gwasg Oakwood. ISBN 0-8536-1167-X. OCLC 2074549.
 Boyd, James I.C. (1975). The Festiniog Railway 1800 - 1974; Cyfrol. 2 - Locomotives and Rolling Stock; Quarries and Branches: Rebirth 1954-74. Blandford: Gwasg Oakwood. ISBN 0-8536-1168-8.

Dolenni allanol
Gwefan Rheilffordd Ffestiniog (gan gynnwys Rheilffordd Eryri)
Map rhwngweithiol ar Live.com
Amserlenni Rheilffordd Ffestiniog 
Amserlenni Rheilffordd Eryri 
Map Multimap o'r orsaf

Harbwr Porthmadog
Harbwr Porthmadog
Categori:Porthmadog
Categori:Rheilffordd Ffestiniog